KOMISSION PÄÄTÖS,

tehty 4 päivänä syyskuuta 1996,

eläinten terveyttä koskevista vaatimuksista ja terveystodistuksesta hevoseläinten munasolujen ja alkioiden tuonnissa Euroopan yhteisöön (ETA:n kannalta merkityksellinen teksti) (96/540/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säännösten eläinten terveyttä koskevat vaatimukset 13 päivänä heinäkuuta 1992 annetun neuvoston direktiivin 92/65/ETY (1), sellaisena kuin se on viimeksi muutettuna komission päätöksellä 95/176/EY (2), ja erityisesti sen 17 ja 18 artiklan,

sekä katsoo, että

komission päätöksellä 94/63/EY (3) laadittiin väliaikainen luettelo kolmansista maista, joista jäsenvaltiot sallivat naudan, lampaan ja vuohen siemennesteen, munasolujen ja alkioiden tuonnin sekä sian munasolujen ja alkioiden tuonnin,

neuvoston direktiivin 92/65/ETY liitteessä D säädetään hygieniaolosuhteista munasolujen ja alkioiden keräämisen, käsittelyn, varastoinnin ja kuljetuksen osalta sekä luovuttajatammoihin sovellettavista terveyttä koskevista vaatimuksista; hevoseläinten munasolujen ja alkioiden tuonnissa Euroopan yhteisöön on kuitenkin tarpeen vaatia lisätakeet erityisesti siirtoryhmän virallisen eläinlääkinnällisen valvonnan osalta,

hevosen munasolujen ja alkioiden tuontiin liittyvissä eläinten terveyttä koskevissa vaatimuksissa olisi otettava huomioon olosuhteet, joissa munasolut ja alkiot on kerätty, käsitelty ja varastoitu tai joissa alkiot on tuotettu,

tietyt hevosten tarttuvat taudit leviävät siemennesteen mukana; sen vuoksi eläimille olisi kyseisten tautien tunnistamiseksi tehtävä erityisiä eläinten terveyttä koskevia kokeita, jotka olisi suoritettava ennen munasolujen ja alkioiden keruuta, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Jäsenvaltioiden on sallittava hevosen munasolujen ja alkioiden tuonti, jos ne täyttävät liitteessä olevassa terveystodistuksen mallissa esitetyt vaatimukset ja jos niiden mukana on tällainen todistus asianmukaisesti täytettynä.

2 artikla

Tätä päätöstä sovelletaan 1 päivästä lokakuuta 1996.

3 artikla

Tämä päätös on osoitettu kaikille jäsenvaltioille.

Tehty Brysselissä 4 päivänä syyskuuta 1996.

Komission puolesta

Franz FISCHLER

Komission jäsen

(1) EYVL N:o L 268, 14.9.1992, s. 54

(2) EYVL N:o L 117, 24.5.1995, s. 23

(3) EYVL N:o L 28, 2.2.1994, s. 47

LIITE

>VIITTAUS FILMIIN>

>KAAVION ALKU>

(1) Tarpeeton viivataan yli.

(2) Lisätään päivämäärä.

(3) Ei sovelleta munasoluihin.

(4) Allekirjoituksen ja leiman värin oltava painokirjaimien väristä poikkeava.

13. Minä allekirjoittanut ..............................n hallituksen virkaeläinlääkäri (viejämaan nimi) olen perehtynyt neuvoston direktiiviin 92/65/ETY, sellaisena kuin se on muutettuna, ja todistan, että:

13.1.1. edellä kuvatut munasolut/alkiot (1) on kerännyt, käsitellyt ja varastoinut toimivaltaisen viranomaisen hevosen munasolujen ja alkioiden keräämistä, käsittelyä ja varastointia varten hyväksymä siirtoryhmä, joka on virkaeläinlääkärin yleisen valvonnan ja tämän antaman luvan alainen; virkaeläinlääkäri tarkastaa ryhmän, mukaan lukien sen käyttämät laboratoriotilat, ainakin kerran vuodessa kaikkein hyväksymiseen ja valvontaan liittyvien seikkojen tutkimiseksi ja todentamiseksi;

13.1.2. kyseisten munasolujen/alkioiden (1) keräämisen, käsittelyn ja varastoinnin on suorittanut joko ryhmän eläinlääkäri (1) tai hänen alaisuudessaan yksi tai useampi tekninen avustaja, jotka ovat päteviä ja saaneet koulutuksen hygieenisiin menetelmiin ja tekniikoihin (1);

13.1.3. munasolut/alkiot (1) on kerätty paikassa, joka on eristetty aseman tai tilan muista tiloista, on hyväkuntoinen sekä puhdistettiin ja desinfioitiin ennen keräämistä;

13.1.4. munasolut/alkiot (1) on tutkittu, käsitelty ja pakattu laboratoriotiloissa, jotka eivät sijaitse 13.2. kohdan mukaisella kielto- ja karanteenitoimenpiteiden alaisella alueella, paikassa, joka on eristetty luovuttajaeläinten kanssa kosketuksiin joutuneiden välineiden ja maateriaalien varastointipaikasta ja alueesta, jolla luovuttajaeläimiä käsitellään;

13.1.5. kaikkia ryhmän kyseisiä munasoluja/alkioita (1) koskeviin toimiin liittyviä asiakirjoja säilytetään 12 kuukauden ajan niiden lähettämisestä;

13.2. munasolut/alkiot (1) on kerätty luovuttajatammoilta, jotka:

13.2.1. ovat kolmen kuukauden ajan (tai tulostaan asti, jos ne on tuotu suoraan jostakin Euroopan yhteisön jäsenvaltiosta kyseisen kolmen kuukauden jakson aikana) jatkuvasti oleskelleet alueella tai mahdollisen aluejaon osalta sellaisella vientimaan alueen osalla (1), jolla kyseisen jakson aikana ei ole esiintynyt:

- afrikkalaista hevosruttoa yhteisön lainsäädännön mukaan,

- venezuelalaista hevosen enkefalomyeliittiä kuluneiden kahden vuoden aikana,

- räkätautia kuluneiden kuuden kuukauden aikana,

- astumatautia kuluneiden kuuden kuukauden aikana;

13.2.2. ovat peräisin sellaiselta vientimaan alueelta, joka asemalle ottamista edeltäneiden kuuden kuukauden aikana oli vapaa vesicular stomatitis -taudista (1)

tai

niille on asemalle tuloa edeltäneiden 30 päivän kuluessa tehty virusneutralisaatiokoe vesicular stomatitis -taudin toteamiseksi .............................. (2) otetusta verinäytteestä ja kokeen tulos on negatiivinen seerumilaimennoksella 1:12 (1);

13.2.3. ovat keräystä edeltäneiden 30 päivän aikana oleskelleet eläinlääkärin valvonnassa olevalla tilalla, joka on munasolujen/alkioiden (1) keräyspäivän ja niiden lähettämispäivän välisenä aikana (1),

tai

pakastettujen munasolujen/alkioiden (1) osalta ennen hyväksytyissä tiloissa tapahtuvan 30 päivän pakollisen varastointijakson päättymistä ei ole ollut eläinten terveyttä koskevin perustein seuraavien vaatimusten mukaisten kieltomääräysten alaisena:

13.2.3.1. Jos tilan kaikkia taudille alttiiseen lajiin kuuluvia eläimiä ei ole teurastettu, kieltoaika on:

- kuusi kuukautta siitä, kun taudista kärsivät eläimet teurastettiin, jos kyseessä on enkefalomyeliitti,

- siihen saakka, jolloin tartunnan saaneiden eläinten teurastuksen jälkeen jäljellä olevien eläinten reaktio kahteen kolmen kuukauden välein suoritettuun Cogginsin kokeeseen on negatiivinen, kun kyseessä on näivetystauti,

- kuusi kuukautta, kun kyseessä on vesicular stomatitis -tartunta,

- yksi kuukausi viimeisestä todetusta tapauksesta, kun kyseessä on raivotauti,

- 15 päivää viimeisestä todetusta tapauksesta, kun kyseessä on pernarutto;

13.2.3.2. Jos kaikki taudille alttiiseen lajiin kuuluvat eläimet on teurastettu ja tilat desinfioitu, kiellon on oltava kestoltaan 30 päivää eläinten hävittämispäivästä ja tilojen desinfiointipäivästä alkaen, lukuun ottamatta pernaruttoa, jolloin kiellon kesto on 15 päivää alkaen päivästä, jona eläimet on hävitetty ja tilojen desinfionti saatettu tyydyttävällä tavalla päätökseen;

13.2.4. ovat oleskelleet munasolujen ja alkioiden keräystä edeltäneiden 30 päivän aikana tiloilla, joiden hevoseläimissä ei ole esiintynyt mitään hevosen tarttuvaa kohtutulehduksen kliinisiä oireita;

13.2.5. joille on tehty seuraavat kokeet:

13.2.5.1. agargeeli-immunodiffuusiokoe (Coggins-koe) näivetystaudin toteamiseksi .............................. (2) otetusta verinäytteestä keräystä edeltäneiden 30 päivän aikana, ja kokeen tulos oli negatiivinen;

13.2.5.2. hevosen tarttuvan kohtutulehduksen toteamiskoe, joka tehdään kaksi kertaa 7 päivän välein eristämällä Teylorella equigenitalis -taudinaiheuttaja näytteestä, joka on otettu sukuelinten pinnalta ainakin clitorial fossasta sekä clitorial sinuksesta .............................. (2) ja .............................. (2) ja ainakin kerran kohdun limakalvolta kiiman alkuvaiheessa, ja jokaisen osakokeen tulos oli negatiivinen;

13.2.6. joita munasolujen ja alkioiden (1) keräystä edeltäneiden 30 päivän aikana ei ole käytetty luonnolliseen siitokseen;

13.2.7. parhaan tietoni mukaan ja siltä osin kuin olen voinut todeta eivät ole olleet kosketuksissa tarttuvasta taudista tai tartuntataudista kärsivien hevoseläinten kanssa keräystä välittömästi edeltäneiden 15 vuorokauden aikana;

13.2.8. eivät keräyspäivänä osoittaneet mitään kliinistä merkkiä tarttuvasta taudista tai tartuntataudista;

13.3. luovuttajatammojen keinosiemennykseen käytetty siemenneste täyttää direktiivin 92/65/ETY vaatimukset (3);

13.4. alkioiden in vivo -tuotannossa käytetyt munasolut täyttävät direktiivin 92/65/ETY vaatimukset ja erityisesti tämän todistuksen 13.1. ja 13.2. kohdassa esitetyt vaatimukset (1);

13.5. munasolut/alkiot (1) on kerätty, käsitelty ja varastoitu neuvoston direktiivin 92/65/ETY liitteen D vaatimusten mukaisissa olosuhteissa ja:

13.5.1. ne eivät ole joutuneet kosketuksiin muiden munasolujen tai alkioiden kanssa, jotka eivät täytä direktiivin 92/65/ETY vaatimuksia;

13.5.2. niiden keräyksessä ja käsittelyssä sekä niiden kuljetuksessa käytetyt eläinperäiset tuotteet on hankittu lähteistä, joista ei aiheudu hevosen tarttuvan taudin tai tartuntataudin taikka muun eläintaudin leviämisen vaaraa tai ne on ennen käyttöä käsitelty sillä tavoin, että kyseinen vaara ehkäistään;

13.5.3. ketto (zona pellucida) on pesun jälkeen tarkastettu kauttaaltaan vähintään 50-kertaisella suurennuksella ja todettu ehyeksi ja taarttuneesta aineksesta vapaaksi;

13.5.4. munasolut/alkiot (1) on viipymättä jäädytetty alkoholissa tai tuoreessa nestemäisessä typessä (1);

13.6. munasolut/alkiot (1) on varastoitu asianmukaisessa lämpötilassa hyväksytyissä tiloissa eikä pakastusnesteenä käytettävää nestettä ole aiemmin käytetty muiden eläinperäisten tuotteiden käsittelyyn;

13.7. munasolut/alkiot (1) lähetetään direktiivin 92/65/ETY liitteen D mukaisissa säiliöissä.

Tehty (Paikka) (Aika)

(Virkaeläinlääkärin allekirjoitus)

Leima (4)

(Nimi ja pätevyys suuraakkosin)

>KAAVION LOOPU>